Novosibirsko

Novosibirsko (ruse Новосибирск) estas la plej granda urbo de Siberio, kaj la tria plej granda urbo de Rusio. Novosibirsko estas ĉefurbo de Novosibirska provinco kaj de Siberia federacia distrikto ĉe la rivero Obo sur la Transsiberia fervojo. En Novosibirsko troviĝas internacia flughaveno, enlanda ŝipa haveno, bushaveno kaj haltejo de la Transsiberia fervojo. La urbo estas la krucpunkto de la okcident-siberia nacia kaj internacia komerco, financaj kaj industriaj rilatoj. Tie troviĝas multaj universitatoj kaj altlernejoj (sume 13). Energion provizas interalie la granda Novosibirska hidroelektra centralo. La urbo estis fondita en la jaro 1893 pro konstruado de ponto de la trasiberia fervojo tra la rivero Obo. Tiam ĝi estis nomita Novaja Derevnja (Новая Деревня). Jam en 1894 ĝi ricevis la novan nomon, Aleksandrovskij (Александровский). Sed ankaŭ ĝi validis nur unu jaron. En 1895 venis la tria nomo: Novonikolajevskij (Новониколаевский). En 1903 Novonikolajevskij ekhavis la statuson de urbo — kaj jam denove iom alian nomon: Novonikolajevsk (Новониколаевск). En 1925 finfine oni donis la kvinan kaj ĝis nun lastan nomon, Novosibirsko. Laŭ la stato de 2025 en la urbo Novosibirsko vivis 1 637 266 loĝantoj sur areo de 505,6 kvadrataj kilometroj, kio rezultigas loĝdenson de 3 238 loĝantoj/km². Kompare, en 2004 estis jam 1.434.000 homoj, kaj en 1959 la urbo havis 885.000 loĝantojn. La municipo havas komunan limon kun Novosibirska distrikto kaj Berdsk. La interurba telefona kodo estas 383, la enurbaj telefonnumeroj estas sepciferaj (ekde la jaro 2005). Diferenco de la loka kaj moskva tempoj estas 4 horoj. Kodo de OKATO de la urbo (en la jaro 2005) estas 50401. Inter plej famaj firmaoj de la urbo estas 2GIS, kiu nun agadas tra la tuta Rusio kaj deko de aliaj landoj, tamen ĝia ĉefsidejo plu troviĝas en Novosibirsko. Esperanto-movado en Novosibirsko Esperantistoj de Novosibirsko Sergio Pokrovskij Katerina Arbekova Jevgenij Tiĥonov Bildaro Referencoj Vidu ankaŭ Metroo de Novosibirsko Novosibirsk-Glavnij (stacidomo) Novosibirska hidroelektra centralo Tramtransporto en Novosibirsko Trolebusa transporto en Novosibirsko Eksteraj ligiloj informoj pri Esperanto en Novosibirsko, arkivigite en aprilo 2021, interalie pri la Esperanto-klubo "Sciureto" (esperante)